CELEX: 32019D1736
Language: bg
Date: 2019-10-10 00:00:00
Title: Решение (ЕС) 2019/1736 на Съвета от 10 октомври 2019 година относно позицията, която трябва да се заеме от името на Съюза в рамките на Комитета за партньорство, създаден по силата на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна, по отношение на съставянето на списък на лицата, които да изпълняват функциите на арбитри при процедури за уреждане на спорове

18.10.2019   
               
               
                  BG
               
               
                  Официален вестник на Европейския съюз
               
               
                  L 265/4
               
            
         РЕШЕНИЕ (ЕС) 2019/1736 НА СЪВЕТА
         от 10 октомври 2019 година
         относно позицията, която трябва да се заеме от името на Съюза в рамките на Комитета за партньорство, създаден по силата на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна, по отношение на съставянето на списък на лицата, които да изпълняват функциите на арбитри при процедури за уреждане на спорове
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     В съответствие с член 339, параграф 1 от Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна (наричано по-нататък „споразумението“), Комитетът за партньорство, създаден съгласно член 363 от споразумението следва да състави списък с най-малко 15 лица, които желаят и могат да изпълняват функциите на арбитри (наричан по-нататък „списък с арбитри“).
                  
               
                     (2)
                  
                  
                     В съответствие с член 385, параграф 5 от споразумението то се прилага временно от 1 юни 2018 г.
                  
               
                     (3)
                  
                  
                     В съответствие с член 339, параграф 1 от споразумението, ЕС и Република Армения предложиха свои кандидати за арбитри и се договориха за петима представители от държави извън ЕС, които да изпълняват функцията на председател на арбитражния състав.
                  
               
                     (4)
                  
                  
                     Целесъобразно е да бъде определена позицията, която трябва да се заеме от името на Съюза в рамките на Комитета за партньорство по отношение на съставянето на списък с арбитри.
                  
               
                     (5)
                  
                  
                     Поради това позицията на Съюза в рамките на Комитета за партньорство следва да се основава на приложения проект на решение,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Комитета за партньорство, създаден съгласно член 363 от споразумението, по отношение на съставянето на списък на лицата, които желаят и могат да изпълняват функциите на арбитри, в съответствие с член 339, параграф 1 от споразумението, се основава на проекта на решение на Комитета за партньорство, приложен към настоящото решение.
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 10 октомври 2019 година.
            
               
                  За Съвета
               
               
                  Председател
               
               M. LINTILÄ
            
         
      
      
         
            ПРОЕКТ
            PЕШЕНИЕNo …/… НА КОМИТЕТА ЗА ПАРТНЬОРСТВО МЕЖДУ ЕС И РЕПУБЛИКА АРМЕНИЯ
            от …
            относно съставянето на списъка с арбитри, посочен в член 339, параграф 1 от Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна
            КОМИТЕТЪТ ЗА ПАРТНЬОРСТВО,
            като взе предвид Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна (наричано по-нататък „споразумението“), и по-специално член 339, параграф 1 от него,
            като има предвид, че:
            
                        (1)
                     
                     
                        В съответствие с член 339, параграф 1 Комитетът за партньорство, създаден съгласно член 363 от споразумението, следва да състави списък с най-малко 15 лица, които желаят и могат да изпълняват функциите на арбитри (наричан по-нататък „списък с арбитри“).
                     
                  
                        (2)
                     
                     
                        В член 339, параграф 1 от споразумението се предвижда, че списъкът с арбитри трябва да бъде съставен от три подсписъка: по един подсписък за всяка от страните и един подсписък с лица, които не са граждани на нито една от страните и които да изпълняват функцията на председател на арбитражния състав. Всеки подсписък трябва да съдържа най-малко пет лица.
                     
                  
                        (3)
                     
                     
                        Европейският съюз и Република Армения предложиха по петима кандидати за арбитри и се договориха за петима представители от държави извън Съюза, които да изпълняват функцията на председател на арбитражния състав. Всички включени в списъка лица желаят и могат да изпълняват функциите на арбитри.
                     
                  
                        (4)
                     
                     
                        За да се гарантира правилното прилагане на споразумението, и по-специално на дял VI, глава 13 от него, списъкът с арбитри следва да бъде съставен от Комитета за партньорство,
                     
                  ПРИЕ НАСТОЯЩОТО РЕШЕНИЕ:
            
               
                  Член 1
               
               По силата на член 339, параграф 1 от споразумението се съставя списъка на лицата, които желаят и могат да изпълняват функциите на арбитри.
               Списъкът с арбитри е посочен в приложението към настоящото решение.
            
            
               
                  Член 2
               
               Настоящото решение влиза в сила в деня на приемането му.
            
            
               Съставено в Брюксел на …
               
                  
                     За Комитета за партньорство
                  
                  
                     Председател
                  
               
            
         
      
      
         
            ПРИЛОЖЕНИЕ
            СПИСЪК С АРБИТРИ, ПОСОЧЕН В ЧЛЕН 339 ОТ СПОРАЗУМЕНИЕТО ЗА ВСЕОБХВАТНО И ЗАСИЛЕНО ПАРТНЬОРСТВО МЕЖДУ ЕВРОПЕЙСКИЯ СЪЮЗ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ И ТЕХНИТЕ ДЪРЖАВИ ЧЛЕНКИ, ОТ ЕДНА СТРАНА, И РЕПУБЛИКА АРМЕНИЯ, ОТ ДРУГА СТРАНА
            Арбитри, предложени от Европейския съюз
            
                        1.
                     
                     
                        Claus-Dieter EHLERMANN
                     
                  
                        2.
                     
                     
                        Giorgio SACERDOTI
                     
                  
                        3.
                     
                     
                        Jacques BOURGEOIS
                     
                  
                        4.
                     
                     
                        Pieter Jan KUIJPER
                     
                  
                        5.
                     
                     
                        Ramon TORRENT
                     
                  Арбитри, предложени от Република Армения
            
                        1.
                     
                     
                        Nora SARGSYAN
                     
                  
                        2.
                     
                     
                        Arman SARGSYAN
                     
                  
                        3.
                     
                     
                        Grigor BEKMEZYAN
                     
                  
                        4.
                     
                     
                        Levon GEVORGYAN
                     
                  
                        5.
                     
                     
                        Mushegh MANUKYAN
                     
                  Председатели
            
                        1.
                     
                     
                        William DAVEY (САЩ)
                     
                  
                        2.
                     
                     
                        Helge SELAND (Норвегия)
                     
                  
                        3.
                     
                     
                        Maryse ROBERT (Канада)
                     
                  
                        4.
                     
                     
                        Christian HÄBERLI (Швейцария)
                     
                  
                        5.
                     
                     
                        Merit JANOW (САЩ)